Euroopan talousyhteisön ja Kyproksen tasavallan kirjeenvaihto Kyproksesta peräisin olevan Kashkaval-juuston tuonnista yhteisöön



Virallinen lehti nro L 393 , 31/12/1987 s. 0034 - 0035

Suomenk. erityispainos Alue 11 Nide 13 s. 0156

Ruotsink. erityispainos Alue 11 Nide 13 s. 0156



Euroopan talousyhteisön ja Kyproksen tasavallan KIRJEENVAIHTO Kyproksesta peräisin olevan Kashkaval-juuston tuonnista A. Yhteisön kirje Arvoisa Herra . . . 1. Euroopan talousyhteisön ja Kyproksen tasavallan assosiointisopimuksen toisen vaiheen täytäntöönpanon edellytyksiä ja yksityiskohtaisia sääntöjä sekä sopimuksen tiettyjen määräysten mukauttamista koskevan pöytäkirjan 19 artiklan 6 kohdan mukaisesti yhteisen tullitariffin alanimikkeeseen 04.04:stä E I b 2 kuuluvan Kyproksesta peräisin olevan Kashkaval-juuston tuontia Euroopan talousyhteisöön koskevaa tuontimaksua voidaan alentaa. Alentamisen jälkeen tuontimaksu vahvistetaan 65,61 ecuksi 100 kilogrammalta. 2. Edellä mainitun tuontimaksun alentamisen osalta todistuksen antavan Kyproksen viranomaisen on noudatettava komission asetuksen (ETY) N:o 1767/82 säännöksiä ja edellytystä, että tämän kirjeen 1 kohdassa mainittuja juustoja viedään Euroopan talousyhteisöön näiden juustojen osalta neuvoston asetuksessa (ETY) N:o 2915/79 vahvistettuun vapaasti yhteisön rajalla-hintaan, ja komissio hyväksyy laitokset, jotka voivat antaa todistuksen näiden Kyproksen vientituotteiden alkuperästä ja luonteesta. 3. Olisin kiitollinen, jos voisitte vahvistaa Kyproksen hallituksen hyväksyvän tämän kirjeen 2 kohdassa tarkoitetut edellytykset, jotta tämä myönnytys voitaisiin toteuttaa. Vastaanottakaa, Arvoisa Herra, korkeimman kunnioitukseni vakuutus. Euroopan yhteisöjen neuvoston puolesta B. Kyproksen tasavallan kirje Arvoisa Herra . . . Minulla on kunnia ilmoittaa vastaanottaneeni tänä päivänä päivätyn kirjeenne, joka kuuluu seuraavasti: "1. Euroopan talousyhteisön ja Kyproksen tasavallan assosiointisopimuksen toisen vaiheen täytäntöönpanon edellytyksiä ja yksityiskohtaisia sääntöjä sekä sopimuksen tiettyjen määräysten muuttamista koskevan pöytäkirjan 19 artiklan 6 kohdan mukaisesti yhteisen tullitariffin alanimikkeeseen ex 04.04 E I b 2 kuuluvan Kyproksesta peräisin olevan Kashkaval-juuston tuontia Euroopan talousyhteisöön koskevaa tuontimaksua voidaan alentaa. Alentamisen jälkeen tuontimaksu vahvistetaan 65,61 ecuksi 100 kilogrammalta. 2. Edellä mainitun tuontimaksun alentamisen osalta todistuksen antavan Kyproksen viranomaisen on noudatettava komission asetuksen (ETY) N:o 1767/82 säännöksiä ja edellytystä, että tämän kirjeen 1 kohdassa mainittuja juustoja viedään Euroopan talousyhteisöön näiden juustojen osalta neuvoston asetuksessa (ETY) N:o 2915/79 vahvistettuun vapaasti yhteisön rajalla - hintaan, ja komissio hyväksyy laitokset, jotka voivat antaa todistuksen näiden Kyproksen vientituotteiden alkuperästä ja luonteesta. 3. Olisin kiitollinen, jos voisitte vahvistaa Kyproksen hallituksen hyväksyvän tämän kirjeen 2 kohdassa tarkoitetut edellytykset, jotta tämä myönnytys voitaisiin toteuttaa." Minulla on kunnia vahvistaa, että Kyproksen hallitus hyväksyy kirjeenne 2 kohdassa tarkoitetut edellytykset. Vastaanottakaa, Arvoisa Herra, korkeimman kunnioitukseni vakuutus. Kyproksen tasavallan hallituksen puolesta